ΠΡΟΣ ΤΗ ΔΗΜΟΤΙΚΗ ΕΠΙΤΡΟΠΗ ΔΙΑΒΟΥΛΕΥΣΗΣ ΤΟΥ ΔΗΜΟΥ ΔΕΛΦΩΝ

ΕΙΣΗΓΗΣΗ – ΕΝΗΜΕΡΩΤΙΚΟ ΣΗΜΕΙΩΜΑ (ΚΟΙΝΩΝΙΚΗ ΕΠΙΧΕΙΡΗΜΑΤΙΚΟΤΗΤΑ)

Του Δημάρχου Δελφών 

Αθανασίου Ηλ. Παναγιωτόπουλου
------------------------------------------------------------
Α) Τι είναι η Κοινωνική Επιχειρηματικότητα;
Η Κοινωνική Επιχειρηματικότητα είναι μία αναδυόμενη, εναλλακτική μορφή επιχειρηματικότητας στηριζόμενη στην Κοινωνική Οικονομία.

 Κοινωνικές Συνεταιριστικές Επιχειρήσεις (Κοιν.Σ.Επ.) είναι αστικοί συνεταιρισμοί κοινωνικού σκοπού με περιορισμένη ευθύνη των μελών τους και διαθέτουν εκ του νόμου την εμπορική ιδιότητα (Ν.4019/2011). Οι Κοιν.Σ.Επ. είναι επιχειρήσεις, οι οποίες διοικούνται ισότιμα από τα μέλη τους και η λειτουργία τους βασίζεται στην επιδίωξη συλλογικού οφέλους, ενώ το κέρδος τους προκύπτει από δράσεις που εξυπηρετούν αποκλειστικά το κοινωνικό συμφέρον. Το μεγαλύτερο ποσοστό των εσόδων των Κοιν.Σ.Επ επανεπενδύεται με στόχο τη δημιουργία νέων θέσεων εργασίας, έτσι το κέρδος των μελών είναι μικρό, γιατί δίνεται έμφαση στο έργο των επιχειρήσεων και όχι στο κέρδος.

Οι Κοινωνικές Συνεταιριστικές Επιχειρήσεις χωρίζονται σε τρεις μεγάλες κατηγορίες, τις εξής:
· Κοιν.Σ.Επ. ένταξης

Αποσκοπούν στην ένταξη Ευάλωτων Ομάδων Πληθυσμού, όπως:

α) άτομα με αναπηρίες

β) εξαρτημένα ή απεξαρτημένα από ουσίες άτομα

γ) οροθετικοί

δ) φυλακισμένοι/αποφυλακισμένοι

ε) ανήλικοι παραβάτες
· Κοιν.Σ.Επ. κοινωνικής φροντίδας

Αποσκοπούν στην παραγωγή και παροχή προϊόντων και υπηρεσιών κοινωνικού – προνοιακού χαρακτήρα σε συγκεκριμένες ομάδες του πληθυσμού, όπως:

α) οι ηλικιωμένοι,

β) τα βρέφη,

γ) τα παιδιά,

δ) τα άτομα με αναπηρίες και

ε) τα άτομα με χρόνιες παθήσεις
· Κοιν.Σ.Επ. κοινωνικού και παραγωγικού σκοπού

Αποσκοπούν στην προαγωγή του τοπικού και συλλογικού συμφέροντος, στην απασχόληση, στην ενδυνάμωση της κοινωνικής συνοχής και της τοπικής ή περιφερειακής ανάπτυξης. Αφορούν στην παραγωγή προϊόντων και παροχή υπηρεσιών σε τομείς, όπως:

α) πολιτισμός

β) περιβάλλον

γ) οικολογία

δ) εκπαίδευση

ε) παροχές κοινής ωφέλειας

στ) τοπικά προϊόντα

ζ) διατήρηση παραδοσιακών δραστηριοτήτων και επαγγελμάτων

Με άλλα λόγια η Κοινωνική Επιχειρηματικότητα αφορά άτομα που σκέφτονται καινοτόμες λύσεις για τα πιο επείγοντα κοινωνικά προβλήματα, αλλά και για τη γεφύρωση της επιχειρηματικής λογικής με το συλλογικό συμφέρον της κοινότητας. Οι «κοινωνικοί επιχειρηματίες» στοχεύουν στην αντιμετώπιση των κοινωνικών προβλημάτων ή στην προαγωγή των τοπικών συμφερόντων, προσφέροντας νέες ιδέες και καινοτόμες προσεγγίσεις.

-------------------------------------------------------------------------------------------------------
Β) ΠΡΟΤΑΣΕΙΣ  ΔΗΜΟΥ ΔΕΛΦΩΝ ΣΤΟ ΠΛΑΙΣΙΟ ΣΥΣΤΑΣΗΣ ΚΑΙ ΛΕΙΤΟΥΡΓΙΑΣ ΠΕΡΙΦΕΡΕΙΑΚΟΥ ΜΗΧΑΝΙΣΜΟΥ ΣΤΕΡΕΑΣ ΕΛΛΑΔΑΣ

Ο Δήμος Δελφών συμμετέχει ενεργά στη σύσταση του περιφερειακό μηχανισμού (σύμπραξη) για την Κοινωνική Επιχειρηματικότητα στη Στερεά Ελλάδα, στο πλαίσιο εφαρμογής του προγράμματος στήριξης της Κοινωνικής Οικονομίας και Κοινωνικής Επιχειρηματικότητας δια μέσω ειδικών μηχανισμών ανά Περιφέρεια. 
Συγκεκριμένα, ο Δήμος Δελφών, ως εταίρος στον υπό σύσταση Μηχανισμό Στήριξης στην Περιφέρεια Στερεάς Ελλάδας, αφουγκραζόμενος τις ανάγκες της τοπικής κοινωνίας, τις επιμέρους ανάγκες των ευπαθών ομάδων που βιώνουν τον κοινωνικό αποκλεισμό, υπέβαλε τις ακόλουθες ενδεικτικές προτάσεις για τη συμμετοχή του στη συγκεκριμένη πρωτοβουλία και τις πιθανές δράσεις αυτής στην περιοχή ευθύνης μας:

· ΟΜΑΔΕΣ - ΣΤΟΧΟΙ
Μακροχρόνια άνεργοι

      Άτομα με αναπηρία

      ΡΟΜΑ

      Μέλη Μονογονεϊκών  Οικογενειών

      Μέλη Πολύτεκνων Οικογενειών

      Αποφυλακισθέντες

      Άστεγοι
Είναι σαφές ότι κατά την υφιστάμενη νομοθεσία (βλ. Παράρτημα, Ν.4019/2011, άρθρο 2) δεν είναι υποχρεωτική η στελέχωση των επιχειρήσεων αποκλειστικά από τις άνω πληθυσμιακές ομάδες, ενώ στη δεύτερη και στην τρίτη κατηγορία Κοιν.Σ.Επ. (κοινωνικής φροντίδας και κοινωνικού και παραγωγικού σκοπού) ως εταίροι μπορούν να συμβληθούν ακόμη και αποκλειστικά άτομα μη προερχόμενα από τις άνω πληθυσμιακές ομάδες – στόχους.
· ΥΠΟΣΤΗΡΙΚΤΙΚΟ ΠΛΑΙΣΙΟ

Το υποστηρικτικό πλαίσιο αφορά ένα σύνολο ενεργειών Κατάρτισης,  Δικτύωσης, Δημοσιότητας, Ευαισθητοποίησης που αναλαμβάνει να παρέχει ο Εταίρος σε συνεργασία με την ομάδα της ΑΜΚΕ, στις επιλεγόμενες ομάδες με σκοπό μέσα από τις ενέργειες αυτές, να προκύψουν Κοινωνικές Επιχειρήσεις, συστάδες clustering, διακρατικές συμμαχίες.  Ενδεικτικά, η συμμετοχή του Δήμου μπορεί να αφορά:

Ενέργειες δημοσιότητας και ευαισθητοποίησης

Δικτύωση μεταξύ των φορέων της Αναπτυξιακής Σύμπραξης και τοπικών φορέων

 
Ενέργειες επιλογής ωφελουμένων και διάγνωσης των αναγκών

 
Συμβουλευτικές Υπηρεσίες προς ωφελουμένους
· ΠΡΟΤΕΙΝΟΜΕΝΟΙ ΤΟΜΕΙΣ ΜΕ ΕΠΙΧΕΙΡΗΜΑΤΙΚΟ ΕΝΔΙΑΦΕΡΟΝ ΣΤΟ ΔΗΜΟ ΔΕΛΦΩΝ ΓΙΑ ΘΕΡΜΟΚΟΙΤΙΔΕΣ ΣΤΗΡΙΞΗΣ

Α) Προώθηση Αγροτικών – Τοπικών Προϊόντων. 

Β) Τομέας Πολιτισμού

Γ) Φροντίδα ζώων (κυρίως αδέσποτων)

Δ) Τουρισμός και  διαχείριση Τουριστικών προϊόντων

Ε) Διαχείριση περιβάλλοντος και πρασίνου

Στ) Παραδοσιακή Βιοτεχνία

Ενδεικτικές προτάσεις: 

1. Δημιουργία μίας ή περισσοτέρων Κοιν.Σ.Επ. με σκοπό τη λειτουργία τουριστικών περιπτέρων στις πόλεις των Δελφών, της Άμφισσας, της Ιτέας και του Γαλαξιδίου.  Τα περίπτερα αυτά θα λειτουργούν ως info-kiosk και ταυτόχρονα θα πωλούν πιστοποιημένα τοπικά προϊόντα (κυρίως διατροφής), προβάλλοντας την τοπική παραγωγή υψηλής ποιότητας και τα παραδοσιακά είδη του Δήμου Δελφών. Στην πόλη των Δελφών στην Κοιν.Σ.Επ. αυτή θα μπορούσε να ανατεθεί και η λειτουργία των (απενεργοποιημένων εδώ και 4 χρόνια) τουριστικών τρένων, με προφανή μεγάλα οφέλη, τόσο για την επιχείρηση όσο και για την Κοινότητα. Οι παραπάνω Κοιν.Σ.Επ. λόγω της πολύ μεγάλης τους σημασίας για την τουριστική προβολή και εξυπηρέτηση της περιοχής, μπορούν να υποστηριχτούν με προγραμματικές συμβάσεις από το Δήμο Δελφών, σύμφωνα με τις προβλέψεις του Ν.4019/2011.

2. Με την ίδια λογική της πρότασης (1), μπορούν να ιδρυθούν Κοιν.Σ.Επ. προκειμένου να τους παραχωρηθεί η λειτουργία μιας σειράς μικρών πολιτιστικών χώρων (εκθέσεις, μικρά μουσεία κλπ), που σήμερα (και για το ορατό μέλλον) παραμένουν κλειστά ή υπολειτουργούν λόγω υποστελέχωσης και λοιπών αντικειμενικών αδυναμιών του Δήμου.

3. Πάντα με την ίδια λογική της πρότασης (1), ευάλωτες κοινωνικές ομάδες εκ των ανωτέρω μπορούν να αναλάβουν συγκεκριμένα κομμάτια από λειτουργίες καθημερινότητας του Δήμου, όπως λ.χ. η συντήρηση του αστικού πρασίνου (κλάδευση, απομάκρυνση των κλαδιών κλπ), διευρύνοντας ενδεχομένως το αντικείμενό τους με τη δημιουργία μιας μικρής μονάδας πελετοποίησης (που σήμερα δεν υπάρχει), το προϊόν της οποίας (pellet) θα διατίθεται στην τοπική αγορά.

4. Προκειμένου να στηριχτούν μοναδικά παραδοσιακά βιοτεχνικά επαγγέλματα, όπως οι ταμπάκηδες (βυρσοδέψες) της μνημειακής συνοικίας «Χάρμαινα» στην Άμφισσα ή οι κουδουνάδες της Άμφισσας, μπορεί να ιδρυθεί μια Κοιν.Σ.Επ. με αντικείμενο την προβολή των προϊόντων και τη διάθεση αυτών πέραν της συνήθους χρήσης τους, δηλαδή ως τουριστικών τοπικών ειδών που διατίθενται με κατάλληλη επεξεργασία και συσκευασία στην τοπική τουριστική αγορά και όχι μόνο. Επιπλέον το περίφημο κατεργασμένο δέρμα της Χάρμαινας μπορεί να στηρίξει και την ίδρυση ενός εργαστηρίου καλλιτεχνικής βιβλιοδεσίας, η εργασία του οποίου μπορεί να συμβάλει και στη διάσωση και συντήρηση των σπάνιων τόμων που φιλοξενεί η Δημοτική Βιβλιοθήκη Άμφισσας και άλλα τοπικά ή μη ιδρύματα.

5. Στη διαχείριση των αδέσποτων και δεσποζόμενων ζώων, μπορεί να συσταθεί Κοιν.Σ.Επ., που θα εργάζεται επικουρικά με το Δήμο (με προγραμματική σύμβαση), πάνω στους εξής άξονες: α) Διαχείριση καταφυγίου αδέσποτων σκύλων, β) Περισυλλογή αδέσποτων σκύλων, γ) Φιλοξενία δεσποζόμενων ζώων («ξενοδοχείο») κατά τις ημέρες που οι ιδιοκτήτες τους απουσιάζουν ή έχουν άλλες υποχρεώσεις και δ) λειτουργία ενός πάρκου περιπάτου για τους φιλόζωους της περιοχής.

Όλα τα ανωτέρω ενδεικτικά παραδείγματα προτάσεων, καλύπτουν τομείς, που ταυτόχρονα έχουν επιχειρηματικό πεδίο (σχεδόν όλες οι προτεινόμενες επιχειρήσεις σήμερα απουσιάζουν παντελώς από την περιοχή μας), ενώ ταυτόχρονα εξυπηρετούν ξεκάθαρα τα συμφέροντας της Κοινότητας, καθώς προάγουν σκοπούς ευρύτερους και ιδιαίτερα σημαντικούς για την τοπική ανάπτυξη.

Ο Δήμος Δελφών προτίθεται να έλθει σε ανοιχτή διαβούλευση με την κοινωνία και τους τοπικούς φορείς, προκειμένου να συζητηθούν οι ανωτέρω προτάσεις, αλλά και να κατατεθούν και άλλες ιδέες για την κοινωνική επιχειρηματικότητα, καθώς πιστεύουμε βαθύτατα στις δυνατότητες του συγκεκριμένου κλάδου, αλλά και στην πολλαπλή ευεργεσία που αυτός δύναται να επιφέρει τόσο στην τοπική οικονομία, όσο και στην κοινωνική συνοχή και πρόοδο.
Πρώτο βήμα της συγκεκριμένης διαβούλευσης αποτελεί η εισαγωγή του σχετικού θέματος στη Δημοτική Επιτροπή Διαβούλευσης, κατά τη συνεδρίαση της 14ης.01.2015, ώστε οι συμμετέχοντες φορείς και δημότες να αποκτήσουν μια αρχική εξοικείωση με το θέμα, να λύσουν τις βασικές τους απορίες και να ξεκινήσει ο πιο ενεργός διάλογος και προβληματισμός της τοπικής κοινωνίας γύρω από τις πολύ σημαντικές δυνατότητες που διαφαίνονται. 
-------------------------------------------------------------------------------------------------------

Άμφισσα, 5 Ιανουαρίου 2015
Ο Δήμαρχος Δελφών

Αθανάσιος Ηλ. Παναγιωτόπουλος

* ΠΑΡΑΡΤΗΜΑ (ΝΟΜΟΘΕΣΙΑ ΣΧΕΤΙΚΗ ΜΕ ΤΗΝ ΚΟΙΝΩΝΙΚΗ ΕΠΙΧΕΙΡΗΜΑΤΙΚΟΤΗΤΑ: Ο Ν.4019/2011 ΜΕ ΤΙΣ ΕΩΣ ΣΗΜΕΡΑ ΤΡΟΠΟΠΟΙΗΣΕΙΣ ΤΟΥ)
ΝΟΜΟΣ ΥΠ' ΑΡΙΘΜ. 4019/2011 (ΦΕΚ Α 216 30.9.2011)

Κοινωνική Οικονομία και Κοινωνική Επιχειρηματικότητα και λοιπές διατάξεις.

 Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ

 Εκδίδομε τον ακόλουθο νόμο που ψήφισε η Βουλή:

 Άρθρο 1

Ορισμοί

 Για την εφαρμογή του νόμου αυτού ισχύουν τα εξής:

 1. "Κοινωνική Οικονομία" είναι το σύνολο των οικονομικών, επιχειρηματικών, 

παραγωγικών και κοινωνικών δραστηριοτήτων, οι οποίες αναλαμβάνονται από 

νομικά πρόσωπα ή ενώσεις προσώπων, των οποίων ο καταστατικός σκοπός είναι η 

επιδίωξη του συλλογικού οφέλους και η εξυπηρέτηση γενικότερων κοινωνικών 

συμφερόντων.

 2. "Συλλογικός Σκοπός" είναι η προώθηση των δράσεων συλλογικότητας και η 

προστασία των συλλογικών αγαθών μέσω αναπτυξιακών, οικονομικών και 

κοινωνικών πρωτοβουλιών τοπικού, περιφερειακού ή ευρύτερου χαρακτήρα. Ως 

τέτοιες δράσεις νοούνται ιδίως οι πολιτιστικές, οι περιβαλλοντικές, οι 

οικολογικές δραστηριότητες, η αξιοποίηση και ανάδειξη τοπικών προϊόντων, η 

παροχή κοινωνικών υπηρεσιών.

 3.
"Ένταξη" είναι η διαδικασία κοινωνικής ενσωμάτωσης ατόμων που ανήκουν 

στις ευπαθείς ομάδες του πληθυσμού, κυρίως μέσω της προώθησης τους στην 

απασχόληση.

 4. "Ευπαθείς Ομάδες Πληθυσμού", γενικά, είναι οι κοινωνικές ομάδες 

πληθυσμού, των οποίων η συμμετοχή στην κοινωνική και οικονομική ζωή 

δυσχεραίνεται, είτε εξαιτίας κοινωνικών και οικονομικών προβλημάτων, είτε 

εξαιτίας σωματικής ή ψυχικής ή νοητικής ή αισθητηριακής αναπηρίας, είτε 

εξαιτίας απρόβλεπτων γεγονότων, τα οποία επηρεάζουν την εύρυθμη λειτουργία 

της τοπικής ή ευρύτερα περιφερειακής οικονομίας.

 Για τις ανάγκες του παρόντος νόμου, οι Ευπαθείς Ομάδες Πληθυσμού 

διακρίνονται σε δύο κατηγορίες;

 α) Στις "Ευάλωτες Ομάδες Πληθυσμού" ανήκουν οι ομάδες εκείνες του πληθυσμού 

που η ένταξη τους στην κοινωνική και οικονομική ζωή εμποδίζεται από σωματικά 

και ψυχικά αίτια ή λόγω παραβατικής συμπεριφοράς. Σε αυτές ανήκουν άτομα με 

αναπηρίες (σωματικές ή ψυχικές ή νοητικές ή αισθητηριακές), εξαρτημένα ή 

απεξαρ-τημένα από ουσίες άτομα, οροθετικοί, φυλακισμένοι/αποφυλακισμένοι, 

ανήλικοι παραβάτες.

 β) Στις "Ειδικές Ομάδες Πληθυσμού" ανήκουν οι ομάδες εκείνες του πληθυσμού 

οι οποίες βρίσκονται σε μειονεκτική θέση ως προς την ομαλή ένταξη τους στην 

αγορά εργασίας, από οικονομικά, κοινωνικά και πολιτισμικά αίτια. Σε αυτές 

ανήκουν ενδεικτικά οι άνεργοι νέοι, οι άνεργες γυναίκες, οι άνεργοι άνω των 

πενήντα ετών, οι μακροχρόνια άνεργοι, οι αρχηγοί μονογονεϊκών οικογενειών 

και τα μέλη πολύτεκνων οικογενειών, γυναίκες θύματα κακοποίησης, οι 

αναλφάβητοι, οι κάτοικοι απομακρυσμένων ορεινών και νησιωτικών περιοχών, τα 

άτομα με πολιτισμικές ιδιαιτερότητες, οι μετανάστες και οι πρόσφυγες.

 5. "Κοινωνική Φροντίδα" είναι η παραγωγή και παροχή αγαθών, καθώς και 

υπηρεσιών υγείας και κοινωνικής πρόνοιας για συγκεκριμένες ομάδες του 

πληθυσμού, όπως οι ηλικιωμένοι, τα βρέφη, τα παιδιά, τα άτομα με αναπηρία 

και τα άτομα με χρόνιες παθήσεις.

Άρθρο 2

Κοινωνική Συνεταιριστική Επιχείρηση (Κοιν.Σ.Επ.)

 1. Θεσπίζεται η Κοινωνική Συνεταιριστική Επιχείρηση (Κοιν.Σ.Επ.), ως φορέας 

της Κοινωνικής Οικονομίας. Είναι αστικός συνεταιρισμός με κοινωνικό σκοπό 

και διαθέτει εκ του νόμου την εμπορική ιδιότητα. Τα μέλη της Κοιν.Σ.Επ. 

μπορούν να είναι είτε φυσικά πρόσωπα είτε φυσικά πρόσωπα και νομικά πρόσωπα. 

Τα μέλη της συμμετέχουν σε αυτήν με μια ψήφο, ανεξάρτητα από τον αριθμό των 

συνεταιριστικών μερίδων που κατέχουν.

 2.
Ανάλογα με τον ειδικότερο σκοπό τους, οι Κοινωνικές Συνεταιριστικές 

Επιχειρήσεις διακρίνονται στις εξής κατηγορίες:

 α) Κοινωνικές Συνεταιριστικές Επιχειρήσεις Ενταξης, οι οποίες αφορούν στην 

ένταξη στην οικονομική και κοινωνική ζωή των ατόμων που ανήκουν στις 

Ευάλωτες Ομάδες Πληθυσμού. Ποσοστό 40% κατ` ελάχιστον των εργαζομένων στις 

Επιχειρήσεις αυτές ανήκουν υποχρεωτικά στις Ευάλωτες Ομάδες Πληθυσμού. Οι 

Κοινωνικοί Συνεταιρισμοί Περιορισμένης Ευθύνης (Κοι.Σ.Π.Ε.) θεωρούνται 

αυτοδικαίως Κοινωνικές Συνεταιριστικές Επιχειρήσεις Ένταξης και υπάγονται 

στις διατάξεις του παρόντος νόμου. Οι Κοι.Σ.Π.Ε. διέπονται από τις διατάξεις 

του άρθρου 12 του ν. 2716/1999 και συμπληρωματικά από τις διατάξεις του 

παρόντος νόμου και του ν. 1667/1986, καθώς και όσων ορίζει το άρθρο 12 του 

ν. 3842/2010.

 β) Κοινωνικές Συνεταιριστικές Επιχειρήσεις Κοινωνικής Φροντίδας, οι οποίες 

αφορούν στην παραγωγή και παροχή προϊόντων και υπηρεσιών κοινωνικού - 

προνοιακού χαρακτήρα σε συγκεκριμένες ομάδες πληθυσμού, όπως οι ηλικιωμένοι, 

τα βρέφη, τα παιδιά, τα άτομα με αναπηρία και τα άτομα με χρόνιες παθήσεις.

 γ) Κοινωνικές Συνεταιριστικές Επιχειρήσεις Συλλογικού και Παραγωγικού 

Σκοπού, οι οποίες αφορούν την παραγωγή προϊόντων και παροχή υπηρεσιών για 

την ικανοποίηση των αναγκών της συλλογικότητας (πολιτισμός, περιβάλλον, 

οικολογία, εκπαίδευση, παροχές κοινής ωφέλειας, αξιοποίηση τοπικών 

προϊόντων, διατήρηση παραδοσιακών δραστηριοτήτων και επαγγελμάτων κ.α.) που 

προάγουν το τοπικό και συλλογικό συμφέρον, την προώθηση της απασχόλησης, την 

ενδυνάμωση της κοινωνικής συνοχής και την ενδυνάμωση της τοπικής ή 

περιφερειακής ανάπτυξης.

 3.
Οι Κοιν.Σ.Επ. εγγράφονται στο Μητρώο Κοινωνικής Επιχειρηματικότητας 

της περίπτωσης α` της παραγράφου 1 του άρθρου 14. Οι Κοιν.Σ.Επ. υποχρεούνται 

πριν από την έναρξη της δραστηριότητας τους να υποβάλουν, για την καταχώριση 

τους στο Μητρώο αυτό, αίτηση καθώς και τα δικαιολογητικά που απαιτούνται για 

την εγγραφή, στα οποία περιλαμβάνεται και το καταστατικό. Η υποβολή της 

αίτησης και των δικαιολογητικών μπορεί να γίνεται και ηλεκτρονικά. Η 

βεβαίωση εγγραφής στο Μητρώο χορηγείται και ηλεκτρονικά, αφού προηγουμένως 

οι αρμόδιες για την καταχώριση υπηρεσίες προβούν σε έλεγχο της αίτησης 

καταχώρισης και των δικαιολογητικών, ως προς τη νομιμοποίηση του αιτούντος 

και την πληρότητα των δικαιολογητικών που αυτός υποβάλλει.

 Η υποβολή της δήλωσης έναρξης εργασιών της Κοιν.Σ.Επ. στην αρμόδια Δημόσια 

Οικονομική Υπηρεσία γίνεται μετά τη χορήγηση της βεβαίωσης εγγραφής στο 

Μητρώο Κοινωνικής Επιχειρηματικότητας.

 4.
Εάν από τον έλεγχο που προβλέπεται στην παράγραφο 3, προκύψει ότι η 

αίτηση και τα προσκομιζόμενα δικαιολογητικά δεν είναι επαρκή ή δεν πληρούν 

τις προϋποθέσεις της κείμενης νομοθεσίας και του παρόντος νόμου, οι 

ενδιαφερόμενοι καλούνται από την αρμόδια Υπηρεσία, μέσω τηλεομοιοτυπίας ή 

ηλεκτρονικού ταχυδρομείου, να προβούν εγγράφως στις αναγκαίες διευκρινίσεις, 

διορθώσεις ή συμπληρώσεις μέσα σε εύλογο χρόνο που δεν μπορεί να υπερβαίνει 

τις τριάντα ημέρες από τη λήψη της σχετικής πρόσκλησης. Αν η προθεσμία που 

έχει ταχθεί παρέλθει άπρακτη ή αν τα στοιχεία που έχουν υποβληθεί, 

εξακολουθούν να μην πληρούν τις προϋποθέσεις του νόμου, η Κοιν.Σ.Επ. δεν 

καταχωρίζεται. Αν ο αρμόδιος υπάλληλος αρνηθεί αδικαιολόγητα να εγγράψει την 

Κοιν.Σ.Επ. στο Μητρώο, εφαρμόζεται το άρθρο 791 Κ.Πολ.Δ..

 5. Η διαδικασία των παραγράφων 3 και 4 εφαρμόζεται αναλόγως και για την 

τροποποίηση καταστατικού της Κοιν.Σ.Επ..

 6. Στη σφραγίδα, στα έντυπα, στα έγγραφα και στις συμβάσεις που συνάπτουν 

οι Κοιν.Σ.Επ. αναγράφεται υποχρεωτικά ο αριθμός εγγραφής τους στο Μητρώο.

 7. Το ετήσιο πρόγραμμα των Κοιν.Σ.Επ., καθώς και ο απολογισμός εκτέλεσης 

αυτού αναρτώνται υποχρεωτικώς στο διαδίκτυο, στην ηλεκτρονική σελίδα του 

Μητρώου.

 8. Με την καταχώριση στο Μητρώο οι Κοιν.Σ.Επ. υπάγονται στις κατά περίπτωση 

ευεργετικές διατάξεις του νόμου αυτού.

Άρθρο 3

 Σύσταση της Κοινωνικής Συνεταιριστικής Επιχείρησης

  "1. Η σχέση μεταξύ μελών της Κοιν.Σ.Επ, η διοίκηση, η λειτουργία της, καθώς και η λύση της διέπονται από το ν. 1667/1986 (Α` 196), εκτός αν ορίζεται διαφορετικά στο νόμο αυτόν. Δεν εφαρμόζονται το άρθρο 1, οι παράγραφοι 2, 7 και 8 του άρθρου 2, οι παράγραφοι 4 και 6 του άρθρου 3, οι παράγραφοι 1 και 4 του άρθρου 4, η παράγραφος 2 του άρθρου 5, το δεύτερο και τρίτο εδάφιο της παρ. 5 του άρθρου 7, το άρθρο 8, το τελευταίο εδάφιο της παρ. 3 και η παράγραφος 4 του άρθρου 9, το άρθρο 13 και το άρθρο 14 του ν. 1667/1986. Οπου στο ν. 1667/1986 αναφέρεται καταχώριση στο «Μητρώο Συνεταιρισμών του ειρηνοδικείου» ή «στο μητρώο της παρ. 3 του άρθρου 1», νοείται το Μητρώο της περίπτωσης α` της παραγράφου 1 του άρθρου 14 του παρόντος".

***Η εντός " " παρ.1 αντικαταστάθηκε ως άνω με το άρθρο 138   παρ.ΙΓ  εδ.1 του Ν. 

4052 (ΦΕΚ Α΄41/1.3.2012)

 "2. α) Για τη σύσταση της Κοιν.Σ.Επ. απαιτείται η σύνταξη καταστατικού και η εγγραφή της στο Μητρώο Κοινωνικής Επιχειρηματικότητας της περίπτωσης α` της παραγράφου 1 του άρθρου 14 σύμφωνα με τις διατάξεις των παραγράφων 3 και 4 του άρθρου 2. Από την εγγραφή, η οποία περιλαμβάνει και την καταχώριση του καταστατικού στο Μητρώο, η Κοιν.Σ.Επ. αποκτά νομική προσωπικότητα και εμπορική ιδιότητα. Το καταστατικό πρέπει να υπογράφεται από επτά τουλάχιστον πρόσωπα, αν πρόκειται για Κοιν.Σ.Επ. Ενταξης, και από πέντε τουλάχιστον πρόσωπα αν πρόκειται για Κοιν.Σ.Επ. Κοινωνικής Φροντίδας ή Συλλογικού Σκοπού.

 β) Το καταστατικό της Κοιν.Σ.Επ. πρέπει να περιέχει τις απολύτως αναγκαίες σύμφωνα με τον παρόντα νόμο διατάξεις, καθώς και τα ακόλουθα:

 αα) Την επωνυμία, την έδρα και το σκοπό της Κοιν.Σ.Επ.. Ως έδρα της Κοιν.Σ.Επ. ορίζεται δήμος. Η επωνυμία της Κοιν.Σ.Επ. ορίζεται από το σκοπό της, το είδος της Κοιν.Σ.Επ. και την έκταση της ευθύνης των μελών της. Ονόματα μελών ή τρίτων δεν περιλαμβάνονται στην επωνυμία της Κοιν.Σ.Επ..

 ββ) Τα πλήρη στοιχεία ταυτότητας ή την επωνυμία και τη διεύθυνση των ιδρυτικών μελών.

 γγ) Τους όρους εισόδου και εξόδου των μελών.

 δδ) Την έκταση της ευθύνης των μελών όπως ορίζεται στην παράγραφο 8.

 εε) Το ύψος της συνεταιριστικής μερίδας.

 στστ) Τον ορισμό προσωρινής διοικητικής επιτροπής που θα μεριμνήσει για την έγκριση του και τη σύγκληση της πρώτης γενικής συνέλευσης για ανάδειξη των οργάνων διοίκησης της Κοιν.Σ.Επ..

 Κατά τα λοιπά το καταστατικό της Κοιν.Σ.Επ. μπορεί να παραπέμπει στις διατάξεις των οικείων νόμων.

γ) Για τη σύσταση της Κοιν.Σ.Επ. μπορεί να γίνει χρήση πρότυπου καταστατικού, το οποίο συμπληρώνεται από τους ιδρυτές της Κοιν.Σ.Επ. και περιλαμβάνει τα στοιχεία της περ. β`. Το περιεχόμενο του πρότυπου καταστατικού ορίζεται ειδικότερα με την απόφαση του Υπουργού Εργασίας και Κοινωνικής Ασφάλισης της παρ. 5 του άρθρου 17.

 Ενδεικτικό πρότυπο καταστατικό διατίθεται σε ηλεκτρονική μορφή από το διαδικτυακό τόπο του Υπουργείου Εργασίας και Κοινωνικής Ασφάλισης".

***Η εντός " " παρ.2 αντικαταστάθηκε ως άνω με το άρθρο 138   παρ.ΙΓ  εδ.2 του Ν. 

4052 (ΦΕΚ Α΄41/1.3.2012)

 3.
Η συμμετοχή των νομικών προσώπων στην Κοινωνική Συνεταιριστική 

Επιχείρηση δεν μπορεί να υπερβαίνει το ποσοστό του 1/3 των μελών της, ενώ 

δεν επιτρέπεται η συμμετοχή σε αυτήν των Οργανισμών Τοπικής Αυτοδιοίκησης 

(Ο.Τ.Α.) και των νομικών προσώπων δημοσίου δικαίου (Ν.Π.Δ.Δ.) που υπάγονται 

σε αυτούς. Σε Κοιν. Σ. Επ. Ένταξης μπορούν να συμμετέχουν Ν.Π.Δ.Δ. με 

έγκριση του φορέα που τα εποπτεύει.

 4. Μόνη η συμμετοχή ενός φυσικού προσώπου με την ιδιότητα του μέλους - 

εταίρου, σε Κοινωνική Συνεταιριστική Επιχείρηση, δεν του προσδίδει εμπορική 

ιδιότητα και δεν δημιουργεί ασφαλιστικές ή φορολογικές υποχρεώσεις.

 5. Το κεφάλαιο της επιχείρησης διαιρείται σε συνεταιριστικές μερίδες. Ο 

αριθμός των μερίδων και η ονομαστική τους αξία, η οποία είναι ίδια για κάθε 

μερίδα, καθορίζονται στο καταστατικό της επιχείρησης.

 6. Τα μέλη της Κοιν.Σ.Επ. διαθέτουν τουλάχιστον από μία υποχρεωτική 

συνεταιριστική μερίδα, ως ελάχιστη χρηματική συμμετοχή στο κεφάλαιο της 

επιχείρησης, το ύψος της οποίας ορίζεται ελεύθερα από το καταστατικό και 

είναι ίσο για όλα τα μέλη. Στο καταστατικό μπορεί να προβλέπεται η απόκτηση 

προαιρετικών μερίδων χωρίς δικαίωμα ψήφου.

 7. Η απόκτηση συνεταιριστικών μερίδων πραγματοποιείται με καταβολή 

μετρητών.

 8. Πέραν του ποσού που καταβάλλει για απόκτηση της συνεταιριστικής μερίδας, 

το μέλος της Κοιν.Σ.Επ. δεν έχει καμία άλλη ευθύνη έναντι των δανειστών της.

 9. Εκτελεστικό διοικητικό όργανο της Κοιν.Σ.Επ. είναι ηΔιοικούσα Επιτροπή 

που διέπεται από το άρθρο 7 του ν. 1667/1986 (Α` 196), με την επιφύλαξη του 

παρόντος νόμου.

 Άρθρο 4

 Σχέσεις μεταξύ των μελών και της Κοινωνικής Συνεταιριστικής Επιχείρησης

 1. Η είσοδος νέων μελών επιτρέπεται κατ` εφαρμογή των παραγράφων 4, 5 και 6 

του άρθρου 2 του ν. 1667/1986. Τα νέα μέλη αποκτούν υποχρεωτικά τουλάχιστον 

μια συνεταιριστική μερίδα, η ονομαστική αΈ,ία της οποίας ορίζεται είτε 

αντίστοιχη προς αυτή των υφιστάμενων συνεταιριστικών μερίδων είτε ελεύθερα 

από τηΓενική Συνέλευση και σε κάθε περίπτωση δεν μπορεί να είναι μικρότερη 

από αυτή που ορίζεται στο καταστατικό.

 2. Η απώλεια της ιδιότητας του μέλους επέρχεται με την αποχώρηση, την 

αποβολή ή τη μεταβίβαση της συνεταιριστικής του μερίδας και προκαλεί την 

τροποποίηση του καταστατικού. Τα μέλη έχουν δικαίωμα να αποχωρήσουν από την 

Κοιν.Σ.Επ. με δήλωση που υποβάλλεται εγγράφως στην Κοιν.Σ.Επ. τρεις 

τουλάχιστον μήνες πριν από τη λήξη του λογιστικού έτους και ισχύει από την 

αρχή του επόμενου λογιστικού έτους. Η αξία της συνεταιριστικής μερίδας του 

αποχωρούντος μέλους επιστρέφεται σε αυτό εντός τριών μηνών από την έγκριση 

του ισολογισμού της χρήσης μέσα στην οποία δηλώθηκε η αποχώρηση, ενώ με την 

επιστροφή εκκαθαρίζεται η σχέση της Κοιν.Σ.Επ. με το μέλος, χωρίς αυτό να 

έχει αξίωση επί της περιουσίας που έχει σχηματιστεί. Η αποχώρηση του μέλους 

ολοκληρώνεται με την περιέλευση της δήλωσης αποχώρησης στην Κοιν.Σ.Επ..

 3. Η μεταβίβαση της συνεταιριστικής μερίδας μέλους γίνεται μόνο σε νέο 

μέλος και εγκρίνεται από τηΔιοικούσα Επιτροπή. Είναι υποχρεωτική η έγκριση 

της μεταβίβασης από τηΔιοικούσα Επιτροπή, ενώ η παράνομη ή καταχρηστική 

άρνηση της Διοικούσας Επιτροπής προσβάλλεται εντός προθεσμίας ενός έτους 

ενώπιον του αρμοδίου Μονομελούς Πρωτοδικείου που αποφασίζει με τη διαδικασία 

των άρθρων 682επ. Κ.Πολ.Δ..

 4. Η αποβολή μέλους γίνεται με απόφαση της Γενικής Συνέλευσης των Μελών, 

εφόσον το μέλος προέβη σε σοβαρή παράβαση των υποχρεώσεων που προκύπτουν από 

το νόμο αυτόν και το καταστατικό της Κοιν.Σ.Επ. και καθίσταται μη ανεκτή η 

παραμονή του στην Κοιν.Σ.Επ.. Το καταστατικό της Κοιν.Σ.Επ. μπορεί να 

εξειδικεύει τους λόγους αποβολής ενός μέλους. Η απόφαση της Γενικής 

Συνέλευσης προσβάλλεται με τη διαδικασία των άρθρων 682επ. Κ.Πολ.Δ. ενώπιον 

του αρμόδιου κατά τόπον Μονομελούς Πρωτοδικείου, εντός αποκλειστικής 

προθεσμίας ενός έτους που αρχίζει από τη γνωστοποίηση στο μέλος της απόφασης 

αποβολής. Κατά τα λοιπά εφαρμόζεται η παράγραφος 9 του άρθρου 2 του ν. 1667/ 

1986.

 5. Σε περίπτωση που μέλος φυσικό πρόσωπο αποβιώσει ή αν είναι νομικό 

πρόσωπο λυθεί και εκκαθαρισθεί, η αξία της συνεταιριστικής μερίδας του 

μέλους αυτού περιέρχεται αυτοδικαίως στον ειδικό ή καθολικό του διάδοχο.

 6. Τα μέλη της Κοιν.Σ.Επ. μπορεί να είναι και εργαζόμενοι της, οι οποίοι 

αμείβονται για την παρεχόμενη εργασία και έχουν τα δικαιώματα και τις 

υποχρεώσεις που απορρέουν από την εργατική νομοθεσία.

 7. Η παροχή υπηρεσιών προς εξυπηρέτηση του σκοπού της Κοιν.Σ.Επ. από μέλη 

της, τα οποία δεν βρίσκονται σε εργασιακή σχέση με αυτήν, γίνεται κατ` 

εφαρμογή των άρθρων 713 επ. Α.Κ. με την επιφύλαξη του άρθρου 12 του ν. 

2716/1999 (Α` 96). Για τους Κοι.Σ.Π.Ε. εφαρμόζεται το άρθρο 12 του ν. 

2716/1999.

Άρθρο 5

Γενική Συνέλευση

 1.
Η Γενική Συνέλευση των μελών συνέρχεται με σχετική απόφαση της 

Διοικούσας Επιτροπής της Κοιν.Σ.Επ. τακτικώς, μία τουλάχιστον φορά κάθε 

χρόνο, και μέσα σε διάστημα τριών μηνών από τη λήξη της οικονομικής χρήσης. 

Η Γενική Συνέλευση των μελών συνέρχεται εκτάκτως εφόσον υποβληθεί σχετικό 

αίτημα με συγκεκριμένο θέμα προς τη Διοικούσα Επιτροπή της Κοιν.Σ.Επ. από το 

1/3 των μελών ή με απόφαση της Διοικούσας Επιτροπής της Κοιν.Σ.Επ.. Κατά τα 

λοιπά εφαρμόζονται οι παράγραφοι 1,3,4,5,6 και 7 του άρθρου 5 και το άρθρο 6 

του ν. 1667/1986.

 Αν η Διοικούσα Επιτροπή αρνείται τη σύγκληση παρά το αίτημα του 1/3 των 

μελών, τα μέλη αυτά έχουν το δικαίωμα να συγκαλέσουνΓενική Συνέλευση.

 2.
Οι αποφάσεις της Γενικής Συνέλευσης προσβάλλονται εντός αποκλειστικής 

προθεσμίας ενός έτους ενώ πιον του κατά τόπον αρμόδιου Μονομελούς 

Πρωτοδικείου, που αποφασίζει με τη διαδικασία των άρθρων 682επ. Κ.Πολ.Δ.. Οι 

αποφάσεις της Γενικής Συνέλευσης που αντίκεινται στον παρόντα νόμο, στο ν. 

1667/1986 ή στο καταστατικό της Κοιν.Σ.Επ. είναι άκυρες και εξαρχής δεν 

παράγουν έννομα αποτελέσματα.

Άρθρο 6

Διοικούσα Επιτροπή

 1. Η Διοικούσα Επιτροπή εκλέγεται από τη Γενική Συνέλευση, αποτελείται 

τουλάχιστον από τρία μέλη και απαρτίζεται από τον Πρόεδρο και τα μέλη της, 

ενώ σε περίπτωση τριμελούς επιτροπής οι αποφάσεις λαμβάνονται με πλειοψηφία 

των δύο μελών. Δεν εφαρμόζεται η παράγραφος 6 του άρθρου 26 του ν. 3867/2010 

(ΑΊ28). Η διάρκεια της θητείας των μελών ορίζεται με το καταστατικό και δεν 

μπορεί να είναι μεγαλύτερη των πέντε ετών και μικρότερη των δύο. Η θητεία 

παρατείνεται μέχρι τη λήξη της προθεσμίας των τριών μηνών της παραγράφου 1 

του άρθρου 5, εντός της οποίας πρέπει να συνέλθει η αμέσως επόμενη Γενική 

Συνέλευση των μελών. Εφαρμόζονται ανάλογα οι παράγραφοι 7,8 και 9 του άρθρου 

18 του κ.ν. 2190/1920.

 2. Η Διοικούσα Επιτροπή συνεδριάζει τακτικά μία τουλάχιστον φορά τον μήνα, 

ή όποτε κριθεί αναγκαίο από το 1/3 των μελών της. Η σύγκληση της γίνεται από 

τον Πρόεδρο της κατά τα οριζόμενα στο καταστατικό της Κοιν.Σ.Επ.. Αν ο 

Πρόεδρος αδρανεί παρά την αναγκαιότητα, η σύγκληση διενεργείται από 

οποιοδήποτε μέλος της Διοικούσας Επιτροπής.

 3. Οι αποφάσεις της Διοικούσας Επιτροπής που αντίκεινται στον παρόντα νόμο, 

στο ν. 1667/1986, σε αποφάσεις της Γενικής Συνέλευσης και στο καταστατικό 

είναι ακυρώσιμες και παράγουν έννομα αποτελέσματα μέχρι τελεσιδικίας της 

δικαστικής απόφασης. Οι αποφάσεις της προσβάλλονται εντός αποκλειστικής 

προθεσμίας ενός έτους ενώπιον του κατά τόπον αρμοδίου Μονομελούς 

Πρωτοδικείου που αποφασίζει με τη διαδικασία των άρθρων 682 επ. Κ.Πολ.Δ..

 4. Κατά τα λοιπά εφαρμόζεται το άρθρο 7 του ν. 1667/ 1986.

Άρθρο 7

Διανομή κερδών

 1. Τα κέρδη της Κοινωνικής Συνεταιριστικής Επιχείρησης δεν διανέμονται στα 

μέλη της, εκτός αν τα μέλη αυτά είναι και εργαζόμενοι σε αυτή, οπότε 

εφαρμόζεται η παράγραφος 2.

 2. Τα κέρδη διατίθενται ετησίως κατά ποσοστό 5% για το σχηματισμό 

αποθεματικού, κατά ποσοστό έως 35% διανέμονται στους εργαζομένους της 

επιχείρησης ως κίνητρο παραγωγικότητας σύμφωνα με τα οριζόμενα στο 

καταστατικό τους και το υπόλοιπο διατίθεται για τις δραστηριότητες της 

επιχείρησης και τη δημιουργία νέων θέσεων εργασίας.

Άρθρο 8

Πόροι

 Οι Πόροι της Κοιν.Σ.Επ. αποτελούνται από το κεφάλαιο της επιχείρησης, 

δωρεές τρίτων, έσοδα από την αξιοποίηση της περιουσίας της, έσοδα από την 

επιχειρηματική δραστηριότητα της, επιχορηγήσεις από το Πρόγραμμα Δημοσίων 

Επενδύσεων, την Ευρωπαϊκή Ένωση, διεθνείς ή εθνικούς οργανισμούς ή 

Οργανισμούς Τοπικής Αυτοδιοίκησης Α` και Β` βαθμού, έσοδα από άλλα 

προγράμματα, κεφάλαια από κληροδοτήματα, δωρεές και παραχωρήσεις της χρήσης 

περιουσιακών στοιχείων, καθώς και κάθε άλλο έσοδο από την ανάπτυξη των 

δραστηριοτήτων της σύμφωνα με το καταστατικό της.

Άρθρο 9

Χρηματοδοτικά Εργαλεία

 Οι Κοιν.Σ.Επ. και οι Κοι.Σ.Π.Ε. του άρθρου 12 του ν. 2716/1999: α) έχουν 

πρόσβαση στη χρηματοδότηση από το Ταμείο Κοινωνικής Οικονομίας, το οποίο 

συστήνεται με κοινή απόφαση των Υπουργών Οικονομικών, Ανάπτυξης, 

Ανταγωνιστικότητας και Ναυτιλίας και Εργασίας και Κοινωνικής Ασφάλισης, 

σύμφωνα με την περίπτωση γ` της παραγράφου 1 του άρθρου 4 του Αρθρου 

Δεύτερου του ν. 3912/2011 (Α` 17), καθώς επίσης και από το Εθνικό Ταμείο 

Επιχειρηματικότητας και Ανάπτυξης και β) δύνανται να εντάσσονται στο ν. 

3908/2011 (Α` 8).

Άρθρο 10

Οικονομικά κίνητρα και μέτρα στήριξης των Κοινωνικών Συνεταιριστικών 

Επιχειρήσεων

 1. Οι εργαζόμενοι στις Κοινωνικές Συνεταιριστικές Επιχειρήσεις, οι οποίοι 

ανήκουν στις Ευάλωτες Ομάδες Πληθυσμού και λαμβάνουν επίδομα πρόνοιας ή 

επιδόματα επανένταξης ή οποιασδήποτε μορφής νοσήλιο ή παροχή, συνεχίζουν να 

εισπράττουν τις παροχές αυτές ταυτόχρονα με την αμοιβή τους από την Κοιν.Σ.Επ..

 2. Το άρθρο 71 και οι παράγραφοι 1, 2, 3, 4 και 6 του άρθρου 73 του ν. 

3842/2010 (Α` 58) εφαρμόζονται αναλόγως και για τις Κοιν.Σ.Επ..

 [3. Η Κοιν.Σ.Επ. δεν υπόκειται σε φορολογία εισοδήματος για το ποσοστό των 

κερδών της το οποίο διατίθεται για το σχηματισμό αποθεματικού και τις 

δραστηριότητες της σύμφωνα με τα οριζόμενα στο άρθρο 7. Το ποσοστό των 

κερδών της Κοιν.Σ.Επ. που διανέμεται στους εργαζόμενους υπόκειται σε 

παρακράτηση φόρου εισοδήματος, σύμφωνα με τον εκάστοτε ισχύοντα φορολογικό 

συντελεστή του πρώτου, μετά από το αφορολόγητο ποσό, κλιμακίου εισοδήματος 

της κλίμακας της παραγράφου 1 του άρθρου 9 του ν. 2238/1994 (Α` 151), όπως 

ισχύει. Με την παρακράτηση του φόρου αυτού εξαντλείται η φορολογική 

υποχρέωση, όσον αφορά στα κέρδη της Κοιν.Σ.Επ. και των εργαζομένων της 

Κοιν.Σ.Επ., οι οποίοι ανήκουν σε Ευάλωτες Ομάδες Πληθυσμού].

*** Η παράγραφος 3 ΚΑΤΑΡΓΗΘΗΚΕ από τότε που ίσχυσε  με το άρθρο 10 παρ.2

       Ν.4110/2013,ΦΕΚ Α 17/23.1.2013.

 4. Οι Κοιν.Σ.Επ. μπορούν να εντάσσονται σε προγράμματα στήριξης της 

επιχειρηματικότητας, σε προγράμματα του Οργανισμού Απασχόλησης Εργατικού 

Δυναμικού (Ο.Α.Ε.Δ.) για τη στήριξη της εργασίας και στις κάθε είδους 

ενεργητικές πολιτικές απασχόλησης.

Άρθρο 11

Έλεγχος και κυρώσεις επί των Κοινωνικών Συνεταιριστικών Επιχειρήσεων

 1. Οι υπάλληλοι της αρμόδιας υπηρεσίας του Υπουργείου Εργασίας και 

Κοινωνικής Ασφάλισης για την τήρηση του Μητρώου του άρθρου 14, καθώς και οι 

υπάλληλοι των Διευθύνσεων Ανωνύμων Εταιριών των Περιφερειών έχουν την 

αρμοδιότητα: α) να καλούν τους εκπροσώπους των Κοιν.Σ.Επ. να παρέχουν 

έγγραφα και πληροφορίες, β) να έχουν πρόσβαση κατά τους ελέγχους σε έγγραφα 

και άλλα στοιχεία που τηρούνται σε οποιαδήποτε μορφή (έγγραφη, ηλεκτρονική, 

μαγνητική ή άλλη), στην εγκατάσταση της Κοιν.Σ.Επ., εφόσον αυτά δεν 

εμπίπτουν κατά προφανή τρόπο σε επαγγελματικό ή άλλο απόρρητο και δεν 

συνιστούν ευαίσθητα προσωπικά δεδομένα και γ) να ενεργούν έρευνες στους 

χώρους των Κοιν.Σ.Επ. και να προβαίνουν σε κατασχέσεις εγγράφων, 

συμπεριλαμβανομένων και των ηλεκτρονικών μέσων αποθήκευσης, εφόσον τούτο 

επιβάλλεται για τον έλεγχο των παραβιάσεων. Οι έρευνες και οι έλεγχοι από 

υπαλλήλους της αρμόδιας υπηρεσίας διενεργούνται υπό τις εγγυήσεις του άρθρου 

9 του Συντάγματος και των σχετικών διατάξεων του Κώδικα Πολιτικής 

Δικονομίας.

 2. Η Διεύθυνση Προστασίας Καταναλωτή της Γενικής Γραμματείας Καταναλωτή 

αποστέλλει στην αρμόδια Υπηρεσία τήρησης του Μητρώου, καθώς και στις κατά 

τόπον και κατά περίπτωση αρμόδιες υπηρεσίες των Περιφερειών, αναλυτικό 

δελτίο καταγεγραμμένων καταγγελιών με τυχόν παραβάσεις των διατάξεων του ν. 

2251/ 1994 (Α` 191) από Κοιν.Σ.Επ.. Οι ανωτέρω αρμόδιες υπηρεσίες 

υποχρεούνται μέσα σε εύλογο χρονικό διάστημα να εφαρμόσουν τις διαδικασίες 

ελέγχου και κυρώσεων του παρόντος άρθρου και να ενημερώσουν σχετικά την 

αρμόδια Υπηρεσία της Γενικής Γραμματείας Καταναλωτή.

 3. Με την επιφύλαξη άλλων διατάξεων, με απόφαση του κατά τόπον αρμόδιου 

Περιφερειάρχη, μετά από εισήγηση της αρμόδιας Υπηρεσίας, επιβάλλεται σε 

βάρος των Κοιν.Σ.Επ. που παραβαίνουν τις διατάξεις του παρόντος, πρόστιμο 

από πεντακόσια (500,00) ευρώ έως δύο χιλιάδες (2.000,00) ευρώ. Σε περίπτωση 

υποτροπής το ανώτατο όριο προστίμου διπλασιάζεται και ο Υπουργός Εργασίας 

και Κοινωνικής Ασφάλισης μπορεί να διατάξει και την προσωρινή διαγραφή της 

Κοιν,Σ.Επ. από το Μητρώο Κοινωνικής Επιχειρηματικότητας για χρονικό διάστημα 

από ένα (1) έως έξι (6) μήνες και, σε περίπτωση περαιτέρω υποτροπής, την 

οριστική διαγραφή της.

 4. Αν η αρμόδια Υπηρεσία τήρησης του Μητρώου του άρθρου 14 διαπιστώσει ότι 

νομικά ή φυσικά πρόσωπα χρησιμοποιούν τις ευνοϊκές ρυθμίσεις του άρθρου 10 

με σκοπό να αποκομίσουν για λογαριασμό των ιδίων ή για λογαριασμό άλλων 

παράνομο περιουσιακό όφελος, διατάσσεται, με απόφαση του Υπουργού Εργασίας 

και Κοινωνικής Ασφάλισης, η οριστική διαγραφή της Κοιν.Σ.Επ., στην οποία 

αυτά μετέχουν, από το Μητρώο Κοινωνικής Επιχειρηματικότητας, ενώ παράλληλα 

επιβάλλεται με απόφαση του κατά τόπο αρμόδιου Περιφερειάρχη πρόστιμο σε 

βάρος της Κοιν.Σ.Επ. ύψους τουλάχιστον πέντε χιλιάδων (5.000,00) ευρώ. Τα 

κριτήρια επιμέτρησης του προστίμου αυτού ορίζονται στην κοινή υπουργική 

απόφαση της παραγράφου 1 του άρθρου 17.

 5. Τα ποσά των προστίμων που επιβάλλονται αποτελούν δημόσιο έσοδο και 

εισπράττονται σύμφωνα με τις διατάξεις του Κ.Ε.Δ.Ε. (ν.δ. 356/1974, Α` 90). 

Τα ποσά που εισπράττονται θα αποδίδονται στο Ταμείο Κοινωνικής Οικονομίας.

 6. Η επιβολή των ως άνω διοικητικών κυρώσεων είναι ανεξάρτητη από κάθε άλλη 

αστική, ποινική ή πειθαρχική κύρωση που τυχόν προβλέπεται σε βάρος των 

διοικούντων μελών της Κοιν.Σ.Επ. από την κείμενη νομοθεσία.

 7. Αν Κοιν.Σ.Επ. που έχει εγγραφεί στο Μητρώο Κοινωνικής 

Επιχειρηματικότητας παραβιάζει τις διατάξεις του παρόντος νόμου, ο αρμόδιος 

κατά τόπον Περιφερειάρχης μπορεί, με αιτιολογημένη απόφαση του, να επιβάλει 

τις κυρώσεις που προβλέπονται στο άρθρο αυτό ή να εισηγηθεί στον Υπουργό 

Εργασίας και Κοινωνικής Ασφάλισης τη διαγραφή της Κοιν.Σ.Επ. από το Μητρώο 

αυτό. Η απόφαση περί διαγραφής της Κοιν.Σ.Επ. από το Μητρώο κοινοποιείται 

στην αρμόδια Δημόσια Οικονομική Υπηρεσία και στα ασφαλιστικά ταμεία.

Άρθρο 12

Δίκτυα Συνεργασίας, Δυνατότητα Συμπράξεων και Προγραμματικές Συμφωνίες

 1. Οι Κοιν.Σ.Επ. δύνανται να συνεργάζονται μεταξύ τους με αντικείμενο, 

ενδεικτικά, την ανταλλαγή υπηρεσιών ή την υλοποίηση προγραμμάτων, 

χρηματοδοτούμενων από εθνικούς, ευρωπαϊκούς ή διεθνείς οργανισμούς, σύμφωνα 

με τους καταστατικούς τους σκοπούς.

 2. Για τη συνεργασία απαιτείται απόφαση της Διοικούσας Επιτροπής της 

Κοιν.Σ.Επ. και καταρτίζεται σύμβαση συνεργασίας με ιδιωτικό συμφωνητικό.

 3. Σε περίπτωση δημιουργίας δικτύου οικονομικής συνεργασίας, αυτό δεν έχει 

διακριτή νομική προσωπικότητα.

 4. Οι Κοιν.Σ.Επ. μπορούν να συμπράττουν δημιουργώντας κοινοπραξίες και 

συνεταιρισμούς, ενώσεις και κεντρικές ενώσεις, καθώς και ευρωπαϊκούς 

συνεταιρισμούς ή ευρωπαϊκούς ομίλους.

 5. Οι Κοιν.Σ.Επ. ως συμβαλλόμενοι μπορούν να συνάπτουν προγραμματικές 

συμβάσεις με αντισυμβαλλόμενους το Δημόσιο ή τον ευρύτερο δημόσιο τομέα και 

τους Ο.Τ.Α. πρώτου και δεύτερου βαθμού, για την υλοποίηση δράσεων που 

αναφέρονται στους καταστατικούς σκοπούς των αντισυμβαλλομένων, τηρουμένων, 

κατά τα λοιπά, των αναφερομένων στο άρθρο 100 του ν. 3852/2010 (Α` 87).

Άρθρο 13

Λύση και εκκαθάριση

 1. Η Κοιν.Σ.Επ. λύεται αν τα μέλη μειωθούν κάτω του ελάχιστου ορίου κατά 

τον παρόντα νόμο. Επίσης λύεται, είτε σύμφωνα με τα άρθρα 10 και 11 του ν. 

1667/1986 είτε λόγω τελεσίδικης απόφασης του κατά τόπον αρμοδίου Μονομελούς 

Πρωτοδικείου, η οποία εκδίδεται ύστερα από αίτηση οποιουδήποτε έχει έννομο 

συμφέρον, αν διαπιστωθεί η παράβαση διατάξεων του παρόντος οι οποίες αφορούν 

στη σύσταση και εγγραφή της Κοιν.Σ.Επ. στο οικείο Μητρώο. Η αίτηση 

εκδικάζεται κατά τη διαδικασία των άρθρων 682επ. Κ.Πολ.Δ. και, όταν η 

απόφαση καταστεί τελεσίδικη, η Κοιν.Σ.Επ διαγράφεται αυτοδικαίως από το 

Μητρώο Κοινωνικής Οικονομίας.

 2. Η Διοικούσα Επιτροπή εκτελεί χρέη εκκαθαριστή, εφόσον το καταστατικό δεν 

ορίζει διαφορετικά, μέχρι να διορισθούν εκκαθαριστές από τη Γενική 

Συνέλευση. Οι εκκαθαριστές υποχρεούνται να εξοφλήσουν τα χρέη και να 

τακτοποιήσουν τις εκκρεμείς υποχρεώσεις της Κοιν.Σ.Επ.. Αν απομένει μόνο 

παθητικό, οι εκκαθαριστές προβαίνουν στην περάτωση της εκκαθάρισης. Αν 

διαπιστωθεί ότι υπάρχει και ενεργητικό, η Κοιν.Σ.Επ. αναβιώνει αυτοδίκαια 

και ως υπό εκκαθάριση εγγράφεται στα οικεία Μητρώα βάσει του άρθρου 791 

Κ.Πολ.Δ.. Με το πέρας της εκκαθάρισης το υπόλοιπο δεν διανέμεται, αλλά 

διατίθεται στο Ταμείο Κοινωνικής Οικονομίας. Το άρθρο 6 του παρόντος 

εφαρμόζεται αναλογικώς για τη λειτουργία των εκκαθαριστών.

 3. Αν η Κοιν.Σ.Επ. διαγραφεί από το Μητρώο του άρθρου 14 με απόφαση του 

Υπουργού Εργασίας και Κοινωνικής Ασφάλισης, σύμφωνα με τις παραγράφους 3 και 

7 του άρθρου 11, λύεται αυτοδίκαια και τίθεται σε εκκαθάριση.

 4. Η ολοκλήρωση της εκκαθάρισης οδηγεί σε αυτοδίκαιη διαγραφή της 

Κοιν.Σ.Επ. από τα οικεία Μητρώα.

Άρθρο 14

Γενικό Μητρώο Κοινωνικής Οικονομίας

 1. Συνιστάται Γενικό Μητρώο Κοινωνικής Οικονομίας, στο εξής Μητρώο, το 

οποίο είναι δημόσιο βιβλίο που τηρείται σε ηλεκτρονική μορφή. Το Μητρώο 

τηρείται στο Τμήμα Μητρώου Κοινωνικής Οικονομίας της Διεύθυνσης Κοινωνικής 

Προστασίας του Υπουργείου Εργασίας και Κοινωνικής Ασφάλισης. Η πρόσβαση σε 

αυτό γίνεται ατελώς από οποιονδήποτε ενδιαφερόμενο και αποτελείται από τα 

εξής επί μέρους μητρώα:

 α. Μητρώο Κοινωνικής Επιχειρηματικότητας, στο οποίο εγγράφονται υποχρεωτικά 

οι Κοιν.Σ.Επ. οι οποίες συστήνονται με βάση τον παρόντα νόμο και οι 

Κοι.Σ.Π.Ε. του ν. 2716/1999. Με την εγγραφή τους οι Κοιν.Σ.Επ. και 

Κοι.Σ.Π.Ε. αποκτούν πρόσβαση σταΧρηματοδοτικά Εργαλεία του άρθρου 9 και 

απολαμβάνουν των οικονομικών κινήτρων και μέτρων στήριξης του άρθρου 10.

 β. Ειδικό Μητρώο άλλων Φορέων Κοινωνικής Οικονομίας, στο οποίο εγγράφονται 

προαιρετικά οι υφιστάμενες νομικές μορφές, οι οποίες πληρούν σωρευτικά τα 

ακόλουθα κριτήρια:

 αα) έχουν ως αποκλειστικό καταστατικό σκοπό την κοινωνική ωφέλεια μέσω της 

παραγωγής αγαθών ή της παροχής υπηρεσιών συλλογικού και κοινωνικού 

χαρακτήρα,

 ββ) αποδίδουν προτεραιότητα στα άτομα και την εργασία έναντι του κεφαλαίου,

 γγ) εφαρμόζουν δημοκρατικό σύστημα λήψης αποφάσεων,

 δδ) έχουν αυτονομία στη διοίκηση και διαχείριση των δραστηριοτήτων τους,

 εε) προβλέπουν τη χρησιμοποίηση των κερδών τους για τους καταστατικούς 

σκοπούς τους και δευτερευόντως τη δυνατότητα περιορισμένης έκτασης διανομής 

των κερδών αυτών,

 στστ) λειτουργούν με βάση την αρχή της αειφόρου ανάπτυξης,

 ζζ) οι δραστηριότητες τους εντάσσονται αποκλειστικά σε μία από τις 

κατηγορίες της παραγράφου 2 του άρθρου 2 και

 ηη) αναπτύσσουν τις δραστηριότητες τους τουλάχιστον επί μια τριετία πριν 

από την υποβολή της αίτησης εγγραφής στο Μητρώο.

 Οι Φορείς Κοινωνικής Οικονομίας που εγγράφονται στο Ειδικό Μητρώο μπορούν 

να χρηματοδοτούνται από το Εθνικό Ταμείο Επιχειρηματικότητας και Ανάπτυξης 

και να εντάσσονται στο ν. 3908/2011 (Α` 8).

 2.
α) Στην παρ. 1 του άρθρου 3 του ν. 3144/2003 (Α` 111) προστίθεται 

περίπτωση δ` ως εξής:

 "δ) Τμήμα Μητρώου Κοινωνικής Οικονομίας." β) Στο Τμήμα Μητρώου Κοινωνικής 

Οικονομίας της περίπτωσης δ` της παρ. 1 του άρθρου 3 του ν. 3144/2003 

τηρείται το Γενικό Μητρώο της παραγράφου 1 του παρόντος νόμου και τα επί 

μέρους μητρώα αυτού.

 3.
Στην παρ. 3 του άρθρου 3 του ν. 3144/2003 και μετά το εδάφιο "Των 

Διευθύνσεων και Τμημάτων προΐστανται υπάλληλοι του κλάδου ΠΕ Διοικητικού - 

Οικονομικού" προστίθεται εδάφιο ως εξής:

 "Ειδικά στο Τμήμα Μητρώου Κοινωνικής Οικονομίας της Διεύθυνσης Κοινωνικής 

Προστασίας κατανέμονται έξι (6) οργανικές θέσεις από τις υφιστάμενες στην 

Κεντρική Υπηρεσία του Υπουργείου Εργασίας και Κοινωνικής Ασφάλισης, οι 

οποίες διαρθρώνονται ως εξής: τέσσερις (4) υπάλληλοι του κλάδου ΠΕ 

Διοικητικού - Οικονομικού, ένας (1) υπάλληλος του κλάδου ΤΕ Πληροφορικής και 

ένας (1) υπάλληλος του κλάδου ΔΕ Διοικητικού -Λογιστικού."

-------------------------------------------------------------------------------------------------

